Fox News Channel

Fox News Channel (FNC) on yhdysvaltalainen kaapeli- ja satelliittitelevision välityksellä näkyvä uutiskanava, jonka omistaa Fox Corporation -mediakonserniin kuuluva Fox News Media. Fox News on nähtävissä 86 maassa ja Yhdysvaltain merentakaisissa territorioissa.Where in the World is FOX?, Fox News, viitattu 15.5.2019  Kanavan lähetykset tulevat lähinnä sen Rockefeller Centerissä New Yorkissa sijaitsevilta studioilta.

 Historia ja profiili 
Fox Newsin perusti australialaisamerikkalainen mediamoguli Rupert Murdoch, joka palkkasi entisen NBC-johtajan ja republikaanien mediakonsultin Roger Ailesin kanavan toimitusjohtajaksi.At the new Fox News Channel, the buzzword is fairness, separating news from bias., The New York Times, viitattu 15.5.2019 Divisive Ailes gave conservatives a TV home at Fox News, Reuters, viitattu 15.5.2019  Murdoch toimii tällä hetkellä Fox Newsin hallituksen puheenjohtajana, ja Suzanne Scott toimitusjohtajana.Suzanne Scott Named CEO of Fox News, Variety, viitattu 15.5.2019 Roger Ailes leaves Fox News in wake of sexual harassment claims, The Guardian, viitattu 15.5.2019 

Kanavan lähetykset alkoivat 7. lokakuuta 1996, jolloin se näkyi 17 miljoonalle kaapelitelevision tilaajalle.Fox Hunts TV News Niche with Channel Debut Today , New York Daily News, viitattu 15.5.2019  1990- ja 2000-lukujen vaihteessa siitä kasvoi Yhdysvaltain katsotuin kaapeliuutiskanava.Viewers Continuing to Flock to Cable News Networks, The New York Observer, viitattu 15.5.2019  Helmikuussa 2015 Fox News oli katsottavissa 94 000 000 yhdysvaltalaisessa kotitaloudessa.List of how many homes each cable network is in as of February 2015 , TV by the Numbers, viitattu 15.5.2019 

Fox Newsiä on kritisoitu puolueellisesta uutisoinnista ja republikaanipuolueen tukemisesta, kuin myös demokraattipuolueen ja sen edustajien panettelusta.Tv-tähdet rusikovat surutta demokraatteja Yhdysvalloissa, Ilta-Sanomat, viitattu 15.5.2019Fox News slammed in Outfoxed film for pro-Bush bias, Campaign, viitattu 15.5.2019 The Most Biased Name in News: Fox News Channel Extraordinary Right-Wing Tilt, FAIR, viitattu 15.5.2019 Fox News has avoided talking about Jared Kushner's security clearance, CNNMoney, viitattu 15.5.2019  Fox News on vastannut kritiikkiin kiistämällä puolueellisuussyytökset ja toteamalla, että kanavan uutistoimitus tarjoaa puolueetonta uutisointia.Fox newspeople say allegations of bias unfounded, USA Today, viitattu 15.5.2019  Kanavan mukaan se myös tekee selkeän eron uutisohjelmien ja mielipideohjelmien välille.White House Escalates War of Words With Fox News, Fox News, viitattu 15.5.2019 

Erityisesti Donald Trumpin presidenttikauden aikana Fox Newsin katsottiin olevan Trumpin lojaali äänenkantaja. Trump on kuitenkin ohjannut kannattajiaan vaihtamaan entistä radikaaleimmille kanaville kuten OAN ja Newsmax. Helmikuussa 2021 Fox jäi kolmanneksi CNN:n ja MSNBC:n jälkeen seuratuimpana uutiskanavana, mikä oli sen surkein suositus 20 vuoteen. Tämän jälkeen kanavan katsojaluvut lähtivät nousuun ja tammikuussa 2023 Fox News oli ollut 23 peräkkäistä kuukautta Yhdysvaltain seuratuin uutiskanava, päivittäisen keskikatsojamäärän ollessa noin kaksinkertaiset verrattuna toiseksi seuratuimpaan MSNBC:hen.

 Oikeudenkäynnit 
Äänestyskoneita valmistava Dominion Voting Systems -yhtiö haastoi Fox Newsin oikeuteen valheellisten väitteiden levittämisestä. Fox News levitti vuonna 2020 Donald Trumpin väitteitä vaalivilpistä kun Fox Newsin johto ja tähtijuontajat tiesivät, etteivät vaalivilppiväitteet pitäneet paikkaansa. Dominion vaati oikeudessa 1,6 miljardin dollarin vahingonkorvauksia, mutta Fox News myöntyi maksamaan 787,5 miljoonaa dollaria osana sovitteluratkaisua.

 Fox News Suomessa 
15. lokakuuta 2020 julkaistiin Suomessa Fox News International -sovellus (Android/iOS). Sen kautta voi katsoa Fox Newsia ja Fox Businessia Suomessa älypuhelimella, tabletilla ja älytelevisiolla.

 Lähteet 

 Aiheesta muualla 

FoxNews.com 
Adam Gabbatt, ‘Walked a fine line’: how Fox News found itself in an existential crisis, The Guardian 15.11.2020.

Luokka:Yhdysvaltalaiset televisiokanavat
Luokka:Vuonna 1996 perustetut televisiokanavat
Luokka:Fox Corporation